29/04/2015 | Administración LocalMunicipal
Santiago de Compostela
Departamento de Tráfico. Xestión de Multas
Tráfico. Notificación da resolución: proxecto apparcar referida á xestión de aparcamentos para determinados tipos de usuarios

O Julio Blas Segundo Francisco Jaadar Alvario, por delegación do alcalde, con esta data, dictou o seguinte Decreto: I.- A Xefe do Servizo de Mobilidade e Seguridade, con esta mesma data, informa: O Concello de Santiago decidiu ensaiar unha nova solución baseada nas TICs, para a xestión dos estacionamentos públicos en superficie. A tal efecto acordouse a contratación da entidade Telefónica, que ofrece o sistema “Apparcar”, durante un periodo de tres meses. Estase a tratar dun novo modelo de aparcamento púlbico que permite a reserva de paraza de estacionamento e como avantaxes poden destacarse: os menores custos de implantación e xestión a respecto doutros sistemas; a reducción dos niveis de tráfico ( ó disminuir o número de vehículos que circulan buscando aparcamento); a obtención de información para entender o tráfico; a posiiblidade ofrecer beneficios a determinados grupos de usuarios como residentes, nais ou pais de escolares, persoas con minusvalía; ou o posicionamento da cidade na vangarda das cidades inteligentes (smartcities). Os sistema comenzou a ensaiarse na rúa Barcelona, por entender que resultaba a máis acaída para a proba, numerándose as prazas que poderían aumentar en función da demanda. As prazas son advertidas mediante a sinalización vertical instalada coa lenda: “Reservado, sistema Apparcar”). O horario do proxecto tamén esta suxeito a posibles modificacións, durante o ensaio, en función da demanda ou doutras circunstancias que o aconsellen. A rotación de vehículos, se establece en principio cada tres horas; poren, este límite temporal pode variar. En todo caso, e independemente da labor informativa e orientadora que prestan os controladores da propia empresa contratada para a xestión da proba se notificará ós interesados a través da aplicación móbil que permite facer uso do sistema de reserva, calesquera modificación na xestión do mesmo. As sancións que poden impoñerse, derivadas da implantación do proxecto piloto, ata que se leve a cabo a regulación normativa do sistema, somentes serán as derivadas do incumprimento das condicións de aparcamento establecidas na sinalización, de conformidade coas determinacións do Real Decreto Lexislativo 339/1990, de 2 de marzo, polo que se aproba o Texto Articulado de la Ley sobre Tráfico, Circulación de Vehículos a Motor y Seguridad Vial, artigos 38 e 39, previa denuncia da policía local. Asemade, e de conformidade coa habilitación legal prevista no artigo 93 do Real Decreto 1428/2003, de 21 de novembro, polo que se aproba o Reglamento General de Circulación para la aplicación y desarrollo del texto articulado de la Ley sobre tráfico, circulación de vehículos a motor y seguridad vial, aprobado por el Real Decreto Legislativo 339/1990, de 2 de marzo, os incumprimentos das condicións do sistema poderá supoñer a adopción de medidas correctoras como a retirada do vehículo ou a sua inmovilización. O proxecto contempla tamén a posiiblidade de recoñecer determinadas vantaxes de estacionamento a determinados grupos de usuarios como residentes, persoas con minusvalía, etc. A lexitimidade da implantación do ensaio deste novo sistema de xestión de aparcamentos a outorga a legal prevista no artigo 25.2. b da Ley 7/1985, de 2 de Abril, Reguladora de las Bases del Régimen Local (que atribúe ao Municipio, nos termos da lexislación do Estado e das Comunidades Autónomas, competencias sobre “ordenación do tráfico de vehículos e persoas nas vías urbanas” ) e o artigo 7 do Texto Refundido da Ley sobre Tráfico, Circulación de Vehículos a Motor e Seguridad Viaria, aprobado por Real Decreto Lexislativo 339/1990 de 2 de Marzo, que concreta as competencias municipais sobre esta materia, e en particular, refírese no seus apartados b), c) e d). En canto á competencia do Concelleiro Delegado de Mobilidade e Seguridade ven atribuida por delegación do Excmo. Sr. Alcalde en resolución de 9 de xullo de 2014, por seres este último o Xefe Superior da Policía Local e ter este Corpo a competencia de ordenación do tráfico, de conformidade co disposto no artigo 8 da Lei 4/2007 de Coordinación da Policía Local de Galicia. A vista do exporto, e en virtude das facultades e competencia atribuidas, se propón que polo Concelleiro Delegado de Mobilidade e Seguridade se acorde no ámbito do proxecto piloto de xestión de aparcamento públicos que estase a desenvolver na actualidade, a adopción das vantaxes que se consideren axeitadas para determinados tipos de usuarios do sistema II Ao abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernación do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o Alcalde é competente para dictar a resolución que se interesa. Asemade, de conformidade co disposto no artigo 124 da Lei 7/85 na redacción dada pola Lei 57/03, por acordo de 9 de xullo de 2014, o Alcalde delega no concelleiro que asina a competencia que se interesa Visto o exposto nos parágrafos anteriores; así como na Lei 7/85 de 2 de abril Reguladora das Bases de Réxime Local modificada polas Lei 11/99 do 21 de abril e na Lei 57/2003 de 16 de decembro de medidas para a modernación do goberno local e demáis normativa de aplicación, especialmente o disposto na Lei 33/2003 de 3 de novembro, do Patrimonio das Administracións Públicas e as Ordenanzas Municipais de Actividades, Instalacións e Ocupación da Vía Pública e Convivencia, Resíduos e Limpeza Viaría. RESOLVO: APROBAR no ámbito do proxecto piloto de xestión de aparcamento públicos, baseada na TIC Apparcar de xestión de aparcamentos públicos que está a desenvolver na actualidade, a adopción das vantaxes que se consideren axeitadas para determinados tipos de usuarios do sistema como residentes, nais ou pais de escolares, persoas con minusvalía, etc. Tendo en conta que esta resolución vai dirixida a unha pluralidade indeterminada de persoas e que razóns de interese público o aconsellan, procede a súa publicación no BOP e no taboleiro de edictos do concello, nos termos do disposto no artigo Notifíquese o presente decreto ós interesados e ós demais negociados, seccións e servicios correspondentes. Notifíco para xeral coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edificio dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado. Presente a documentación, alegacións ou recurso CUNHA FOTOCOPIA DO PRESENTE ESCRITO ou faga referencia ó número do expediente. Consonte o disposto na Lei orgánica 15/1999, do 13 de decembro, de protección de datos de carácter persoal, os seu datos serán tratados de xeito confidencial. Poderán ser incorporados ós ficheiros do Concello de Santiago relacionados con este trámite, coa finalidade de utilizalos para as xestións municipais derivadas deste procedemento. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela, 31 de marzo de 2015 O VICESECRETARIO P. D. A Xefa do Servizo Asdo: María Moreno Berguer